ליסטנבורג

ליסטנבורג (באנגלית: Listenbourg) היא מדינה בדיונית שנוצרה כנושא של מם אינטרנטי באוקטובר 2022, שמתאר אותה כהרחבה של חצי האי האיברי. משתמש הטוויטר הצרפתי גספאר הולשר (Gaspard Hoelscher) שיתף את מפת אירופה עם חץ אדום המצביע על קווי מתאר של מדינה המודבקת סמוך לפורטוגל וספרד, והתלוצץ על כך שהאמריקאים לא יוכלו לומר מה שם המדינה.

האומה הלא קיימת הפכה ויראלית ברשתות החברתיות, כאשר משתמשים הרחיבו את ההיסטוריה הבדיונית של המדינה וכמה מותגים גדולים, פוליטיקאים וארגונים רשמיים "זרמו" עם הבדיחה.

 מקור 
ימין|ממוזער| אירופה עם (שמאל) ובלי ליסטנבורג
הבדיחה החלה כמם אינטרנטי שפרסם משתמש טוויטר צרפתי בכוונתו לבדוק את הסטריאוטיפ על אמריקאים שהם בעלי הבנה גרועה של הגאוגרפיה האירופית.

ב-30 באוקטובר 2022, גספאר הולשר (Gaspard Hoelscher), הידוע בשם @gaspardooo בטוויטר, פרסם פוטומונטאז' של אירופה עם חבל ארץ נוסף המחובר לחצי האי האיברי. בפוסט היה כתוב:  (תרגום: "אני בטוח שאמריקאים אפילו לא ידעו מה שמה של המדינה הזאת חחחח"). משתמש אחר הגיב בשאלה הרטורית  (תרגום: "מי לא מכיר את ליסטנבורג?"), ובכך נתן למדינה את שמה.

שמה של המדינה תואר כמה שנשמע כמו שילוב של "לוקסמבורג" עם "ליטא" ו/או " ליכטנשטיין". קו המתאר של ליסטנבורג הוא זה של צרפת, אשר גודלה שונה והתחלף.

 התפשטות ויראלית 
הבדיחה הפכה לתופעה ויראלית כאשר משתמשי טוויטר אחרים הציעו עובדות מומצאות על המדינה, תצלומים ומפות לווין המתיימרים להראות היבטים שלה.
ממוזער| לליסטנבורג חמישה מחוזות: פלוסידה, קוסטרדה, מיטלנד, אדריאס וקאסייר. הבירה נקראת לורנברג.
כמה חשבונות גדולים ומאומתים ברשתות החברתיות הצטרפו לבדיחה. המשתתפים בבדיחה ניסו לממש את קיומה של ליסטנבורג באמצעות שרשורי מדיה חברתית מפורטים. פעולות שיתופיות קבעו שהמדינה מפוצלת לחמישה מחוזות בשם פלוסידה, קוסטרדה, מיטלנד, אדריאס וקאסייר. מספר התושבים היה 59 מיליון. היוצר של המם, גספאר, הוכרז כנשיא ליסטנבורג, למרות שהוא הודה שהבדיחה הפתיעה אותו לחלוטין.
ממוזער| מבנים סבירים שנוצרו על ידי מודל AI למידה עמוקה של DALL-E מההנחיה "Listenbourg"
צוין כי תוכנת הבינה המלאכותית DALL-E יצרה מבנים בסגנון אירופאי כאשר קיבלה את המילה "Listenbourg" כהנחיה.

בנובמבר, המדינה הלא קיימת הייתה פופולרית מאוד בטוויטר, ובטיקטוק ההאשטאג Listenbourg# זכה ליותר מ-75 מיליון צפיות.

 תגובות 
ארגונים גדולים וערוצי חדשות "זרמו" עם הבדיחה, למרות שרובם הבהירו שאינם רציניים.
ממוזער| פוטומונטאז' שפורסם על ידי קבוצת RATP בטענה לחנוכת תחנת מטרו חדשה
ממוזער| מתיחה ששיתפה La Clusaz בהכרזה על התאומות שלה עם אוסטרי בליסטנבורג
ב-31 באוקטובר 2022, הערוץ הטוויטר הרשמי של אולימפיאדת פריז 2024 צייץ: "מספר המשלחות האולימפיות עלה מ-206 ל-207 עם הגעתה של ליסטנבורג".

אמזון פריים וידאו הודיעה שסרט תיעודי על ההיסטוריה של ליסטנבורג ישוחרר בתאריך הלא קיים 31 בפברואר.

חברת התעופה ריינאייר פרסמה את המפה הוויראלית, וכתבה שהם "גאים להכריז על הבסיס החדש שלנו בליסטנבורג!"

רשת הטלוויזיה הצרפתית TF1 הציגה דוח מזג אוויר מציאותי למדינה הדמיונית.

מועדון הכדורגל טולוז אמר שהקבוצה שלו הולכת למחנה אימונים במדינה הבדיונית. הבדיחה הגיעה גם לגראנד פרי של פורמולה 1, כשערוץ הספורט Canal+ Sport תמך במדינה הבדיונית.

ב-1 בנובמבר 2022, תוכנת הניווט Waze פרסמה בצרפתית ציוץ של  (תרגום: "ליסטנבורג, לפחות אנחנו יודעים איך להגיע לשם!").

הפוליטיקאי הצרפתי ז'אן לאסאל העמיד פנים שביקר בפסטיבל חקלאי בליסטנבורג.

העיר הצרפתית ניס הכריזה על ברית ערים תאומות עם בירת ליסטנבורג, בעוד שנמל התעופה הרשמי שלה חנך קישור אווירי חדש לחלק הקרקע הנוסף.

מותגים וארגונים נוספים שפרסמו על ליסטנבורג כוללים את אתר הסקי לה קלוסאז, חברת משלוחי המזון המקוונים הבריטית Deliveroo, רשת המסעדות Buffalo Grill, מפעילת התחבורה הפריזאית RATP Group, רכבות ה-TGV המהירות של ה-SNCF ונבחרת ההוקי הלאומית של צרפת.

קישורים חיצוניים

 הערות שוליים 

קטגוריה:חצי האי האיברי
קטגוריה:תופעות אינטרנט